[{"text_idx": "#000004", "text": "Mae ein casgliadau o awyrluniau fertigol Arolwg Ordnans yn cynnwys printiau 9 modfedd x 9 modfedd, a helaethiadau 20 modfedd x 20 modfedd. Mae\u2019r lefel o fanylder yn y lluniau hyn yn rhyfeddol ac maen nhw\u2019n dangos nodweddion yn y dirwedd nad oes modd eu gweld ar y ddaear. Er y gallant fod yn safleoedd archaeolegol a phensaerni\u0308ol, mae\u2019n bosibl bod rhesymau topograffigol weithiau am siapiau anarferol a welir oddi fry."}, {"text_idx": "#000006", "text": "Sut bynnag, wrth fynd drwy\u2019r casgliadau\u2019n ddiweddar, gwelwyd siapiau yn ddwfn yng Nghoedwig Brechfa a oedd yn amlwg o waith dyn."}, {"text_idx": "#000007", "text": "Tynnwyd y ffotograff gan yr Arolwg Ordnans yn ystod hediad o\u2019r dwyrain i\u2019r gorllewin ar 8,100 troedfedd ar 28 Ebrill 1976. Yn OS NGR SN559315, o fewn y rhesi taclus o goed, mae yna lennyrch sydd ar siapiau pedair llythyren: CRVE. Amcangyfrifwn fod pob llythyren tua 55 metr o hyd. Gwnaed ymdrech fawr i greu\u2019r nodwedd hon dros ddeugain mlynedd yn o\u0302l, ac eto mae ei tharddiad a\u2019i phwrpas yn ddirgelwch llwyr."}]